Discuție:Ionuț Budișteanu

message: Nu vreau să insinuez că ar fi o persoană ne-notabilă. Nici nu vreau să par răutăcios, dar mi se pare că este un personaj a cărui merite sunt umflate cu pompa de presă, și poate chiar și de către companii (ceea ce nu este deloc neobișnuit). Există uneori tendința de a crea super-staruri în domeniul IT/matematică/fizică din niște copii sau tineri, iar după ce trece o vreme de la „trâmbițări” nu mai aude nimeni de ei.
Este un elev informatician fenomen? Dacă da, atunci câte participări și medalii are la Olimpiada Internațională de Informatică?
De exemplu Mihai Pătrașcu a luat 3 medalii (cele mai multe între români) și n-am auzit în presă nimic despre el.
A participat la tot felul de competiții ne-școlare? Păi așa știu și eu români care au participat la astfel de competiții și care au luat premii. Problema cu asfel de concursuri este că ele sunt în mare parte obscure, elevii obișnuiți (și merituoși) nici nu aud de ele decât după ce s-au consumat. Nu se știe cum se face selecția pentru asemenea concursuri, despre care se pare că sunt anunțați doar aceia care au pe cineva.
A făcut un limbaj de programare? Oricine descarcă Lex și Yacc poate să-și facă un limbaj de programare.
Există destule pagini de genul Writing Your Own Toy Compiler Using Flex, Bison and LLVM - How do I create my own programming language and a compiler for it.
Oricine poate face un limbaj de programare sau un prototip de limbaj de programare, care ulterior poate fi folosit în fizică, matematică, chimie, biologie, geografie, geologie, istorie, arheologie, arhitectură, fizică nucleară, agricultură, zootehnie, lingvistică, muzică, teatru, numismatică, filatelie etc. Depinde doar de cât de mult este dezvoltat programul și de cât de fiabil este.
Programul ce conduce o mașină este, bineînțeles, tot un prototip. Pentru a-l pune în practică este nevoie de un volum imens de lucru. Un program generic nu e greu de făcut. Mai greu este să-l faci să și funcționeze așa cum trebuie în toate (sau majoritatea) situațiilor pe care trebuie să le trateze.
De-a lungul timpului am avut ocazia să văd în presă despre nenumărați asemenea viitori Bill Gates, Steve Jobs, Picasso, Michael Jackson etc, de care n-a mai auzit nimeni nimic după focul de paie în care au fost prezentați. Să nu uităm că avem destui inventatori români care au inventat motorul cu apă, dispozitivul de detectat cancerul, Hyper CD-ROM, farfurii zburătoare, care în teorie sunt foarte bune și utile dar care în practică nu funcționează - vezi Discuție Categorie:Inventatori români#Alte invenții românești, cu iz de invenții-miracol
Uite un asemenea exemplu:
Tânărul britanic Nick d’Aloisio a făcut afacerea vieții sale când a vândut o aplicație pentru telefoane mobile inteligente cu 30 de milioane de dolari.
Admirație și vâlvă din piață pe marginea tranzacției.
Câteva săptămâni mai târziu, după ce s-au mai așezat lucurile, au început să apară și întrebările. Înainte de toate, de ce a cumpărat Yahoo! o aplicație care nu avea prea mulți utilizatori și nici venituri? În fond, doar aproape un milion de oameni au apucat să o descarce gratuit din App Store de la lansarea din noiembrie încoace.
Business Magazin, 18 aprilie 2013
Există foarte multe aplicații care au milioane de descărcări și tot nu valorează atât. Ceva e putred în povestea asta.
O posibilă explicație ar fi că măcar o dată pe an trebuie să umflăm o gogoașă și să arătăm câte o poveste de succes, care să vadă lumea că visul american este realizabil.
Alteori este vorba de părinți bogați care vor să-și facă copiii celebri: 
O fetiță din Australia șochează lumea: la 4 ani, pictează ca Picasso. Aelita Andre, micuța australiancă, va deschide mâine la New York prima expoziție personală. Până acum, a vândut tablouri și cu 24.000 de dolari.
Evenimentul zilei, 5 iunie 2011
- A compara asemenea mâzgăleli cu operele lui Picasso e ceva ce nu are nevoie de comentarii.
Îmi amintesc faptul că prin anul 2008 sau 2009 am găsit o știre despre o echipă de elevi din București ce făcuseră un vehicul selenar. Articolul avea și poză cu unul dintre aceștia, având cască pe cap și conducând un fel de bicicletă cu patru roți. Pentru respectiva invenție au primit și un premiu la un concurs realizat de NASA pentru elevi.
Nu contest munca depusă de Ionuț Budișteanu. Cu siguranță este un om pasionat și muncește mult. Nu comentez aici nici notabilitatea lui. Vreau doar să arăt că povestea lui este una umflată cu pompa, una dintre multele povești de acest gen pe care le vedem în presă. — Ark25 (discuție) 5 iunie 2013 02:46 (EEST)
replies: text: Am avut onoarea să îl cunosc acum 3 ani și pot să vă spun că e o persoană notabilă. Bineînțeles, nu trebuie să mă credeți pe cuvânt. :) Într-adevăr, presa creează din oameni legende, și acum, ca și în vechime (vedeți ce a scris Grigore Ureche despre înmormântarea lui Ștefan cel Mare). Nu cred că Ionuț nu merită să aibă un articol, dar pentru moment ar merge restrâns și comprimat. Viitorul îi să înainte și cred că cu ajutorul lui Dumnezeu va ajunge în timp suficient de notabil ca să merite un articol stufos. ;) Din nou, părerea mea: să păstrăm articolul dar să îl restrângem.-- Petru Di‎mitriu 16 iulie 2013 23:23 (EEST)
thread_title:  Părere 

message: Să înțelegem că pagina unui personaj, care conform utilizatorului de mai sus, care este oricum extrem de umflată datorită presei, nu se poate modifica adăugând și păreri negative despre acea persoană? Ce înseamnă asta, că putem șterge și informațiile despre rolul lui Ion Iliescu în Mineriadele din 1990? De asemenea, vi se pare normal ca un utilizator anonim cu o adresa IP din Tailanda să anuleze modificările unui utilizator înregistrat, doar fiindcă anonimul are "impresia" că o secțiune este "reclamă"? Znuff (discuție) 11 decembrie 2018 21:10 (EET)
replies: text: Nu asta e ideea. Conform WP:BPV, însă, orice se adaugă despre o persoană în viață trebuie să fie verificabil în surse de încredere, altfel se poate șterge pe loc.

text: Faptul că un utilizator a ales să-și ia puțin timp și să se înregistreze nu-i conferă privilegii față de unul care a ales să-și expună adresa IP. Vă rog și să rețineți că, pe lângă faptul că adăugați informații fără referințe despre o persoană în viață, ați făcut deja peste 3 reveniri, iar acest mod de lucru este neproductiv. —Andreidiscuție 11 decembrie 2018 21:18 (EET)

text: PS: Am protejat total, că văd că nu v-a oprit semiprotejarea din războiul de editări. Vă rog să prezentați o sursă de încredere despre povestea cu spambotul și va fi inclusă în pagină. S-ar putea să fie mai relevant însă să scriem un lucru sau două despre Webdollar, dacă proiectul s-a remarcat cumva dintre miile de criptomonede care încearcă să-și facă loc în bulă. Asta rămâne de stabilit tot cu surse. —Andreidiscuție 11 decembrie 2018 21:22 (EET)
thread_title:  Modificări 

message: In articol ar trebui inserata o sectiune care sa vorbeasca despre bursa pe care a primit-o de la fundatia Dan Voiculescu: https://a1.ro/news/social/ionut-budisteanu-unul-dintre-cei-mai-influenti-tineri-din-lume-stie-cum-va-arata-lumea-de-maine-id810447.html, precum si despre implicarea sa in cauzele politice ale grupului media al lui Dan Voiculescu, precum "plimbarea de la Cotroceni" din 2014, https://www.antena3.ro/actualitate/tanarul-ionut-budisteanu-se-alatura-jurnalistilor-antena-3-in-plimbarea-din-zona-palatului-cotroceni-263184.html, https://www.antena3.ro/actualitate/jurnalistii-antena-3-ies-la-plimbare-la-ora-17-00-in-zona-palatului-cotroceni-263175.html, in fapt un protest pentru sustinerea lui Dan Voiculescu, in urma condamnarii acestuia la 10 ani de inchisoare: https://www.hotnews.ro/stiri-esential-17861732-antena-3-initiaza-protestele-plimbarea-contra-statului-jurul-palatului-cotroceni-ora-17-00.htm  ← Acest comentariu nesemnat a fost adăugat de Cerex25 (discuție • contribuții).
replies: text: Văd că aveți surse. Puteți formula un text? Propuneți-l aici, să-l discutăm și vom vedea cum îl putem introduce. —Andreidiscuție 12 decembrie 2018 11:12 (EET)
thread_title:  Bursa fundatiei Dan Voiculescu si "activismul social" al lui Budisteanu 

message: La sectiunea Intel ISEF, subiectul nu este Intel ISEF, ci participarea subiectului articolului la acest eveniment. Cu toate acestea, exista doar o fraza fara nicio sursa care spune "obținând peste 10 premii de la cele mai prestigioase asociații de informatică și electronică". Ori e vorba despre realizarile la INTEL ISEF, ori e vorba despre alte realizari. Propun stergerea integrala a sectiuni, informatiile relevante deja se regasesc la sectiunea "Biografie".
Sectiunea biografie contine informatii neverificabile:
"Ionuț Budișteanu a fost pasionat de calculatoare încă de la vârsta de 3 ani. Încă de atunci, părinții nu-l puteau desprinde din fața calculatorului." Aceasta faza e irelevanta, nu poate fi verificata din surse, nu respecta tonul enciclopedic neutru si trebuie inlaturata.
"În clasa a 8-a, a creat propriul său antivirus." Ce antivirus, a fost vreodata functional, unde poate fi verificata afirmatia? Se regaseste numai in relatari ale subiectului articolului, de tipul "amintiri". La fel urmatoarele mentiuni despre aplicatii care ar fi fost dezvoltate.
"În clasa a 11-a, la vârsta de 18 ani, a creat proiectul „Interfață om-calculator ce permite persoanelor nevăzătoare să vadă cu ajutorul limbii”" Nu exista vreo dovada ca aplicatia a fost vreodata functionala sau finalizata, totusi este prezentata ca si cum ar fi o aplicatie existenta.
Sectiunea "Vision Bot" nu precizeaza exact care este stadiul produsului, livrabil sau doar prototip. Nu exista surse verificabile care sa arate ca ar fi trecut de faza prototip.
Sectiunea "Hackerville" nu are legatura cu subiectul si trebuie rescrisa intr-un ton mai neutru, pastrand doar informatia despre laboratoarele de informatica, doar in cazul in care exista o sursa verificabila care sa vorbeasca despre denumirea acestor laboratoare.
Sectiunea "Onorari" nu suna a titlu din limba romana. Suplimentar, trebuie precizat ca toti castigatorii de la concurs primesc denumirea unui asteroid, nu e ceva special doar pentru Budisteanu: https://books.google.com/books?id=dzBsCQAAQBAJ&lpg=PA161&dq=2000%20JP56&pg=PA161#v=onepage&q&f=false Cerex25 (discuție) 12 decembrie 2018 10:53 (EET)
replies: text: Înțeleg că propuneți eliminarea pasajelor enumerate și a secțiunii Intel ISEF. Într-o biografie ne interesează însă și copilăria subiectului, și, în lipsa altor surse, putem folosi și subiectul ca sursă, doar să arătăm explicit că informațiile provin din afirmațiile sale (cf. WP:IS, WP:BPVAUTOPUB și :en:WP:SELFPUB). E clar că nu putem noi să facem afirmații categorice bazate pe surse neindependente fără să le calificăm. La cum arată acum, s-ar putea să aveți dreptate că mai bine le înlăturăm; informațiile ar putea fi reintroduse dacă se referențiază sau se reformulează pentru a arăta că e vorba de relatările subiectului.

text: În ce privește Intel ISEF, aveți dreptate că ce scrie la Biografie e mai bun; o secțiune separată ar trebui să rămână însă; de fapt, secțiunea „Biografie” ar trebui divizată pe subiectele relevante. Dacă avem de scris despre studii și proiecte timpurii, putem avea o secțiune despre asta, iar titlul Biografie poate dispărea.

text: Aveți dreptate cu titlul Onorari; de altfel, tot ce e acolo ar trebui scris tot la Intel ISEF (presupun că de acela e vorba când se vorbește despre competiția din Statele Unite), cu mențiunea pe care ați propus-o.

text: În rest, înțeleg că doriți reformulări. Faceți, vă rog, aici propunerile de text. —Andreidiscuție 12 decembrie 2018 11:12 (EET)
thread_title:  Afirmatii neverificabile, informatii fara legatura cu subiectul paginii si lipsa detalierii despre informatii despre subiectul paginii 

message: (Probabil de integrat cu sectiunea privind sustinerea lui Dan Voiculescu)
Surse din ziarele locale afirma ca exista sau a existat un dosar penal privind fraudarea notelor la bacalaureat, frauda printre ai carei beneficiari ar fi si Budisteanu: http://www.criterii.ro/index.php/en/national/10664-secretul-jenant-din-viata-genialului-ionut-budisteanu-fan-antena-3 https://www.voceavalcii.ro/9473-ministrul-pricopie-nu-o-da-la-intors-grigorescu-zboara-din-fruntea-inspectoratului-scolar.html https://www.voceavalcii.ro/20529-remus-grigorescu-este-incompatibil-in-fruntea-bibliotecii-judetene-valcea.html --Cerex25 (discuție) 12 decembrie 2018 11:10 (EET)
replies: text: Afirmații de acest gen pot fi problematice. Aici trebuie să fim atenți să evităm zvonistica și e important să ne ferim de articole cu afirmații bombastice și cu insinuări. În general, când vine vorba de WP:BPV, publicațiile locale și de scandal sunt de ținut puțin la distanță. Dacă dosarul penal a fost finalizat cu trimitere în judecată și dacă media au relatat despre proces, atunci putem menționa; simpla existență a unei anchete la care face aluzie o publicație locală nu e însă de interes enciclopedic. —Andreidiscuție 12 decembrie 2018 11:18 (EET)
thread_title:  Controverse privind promovarea examenului de bacalaureat